Uusi dokumentti ei peittele mestariohjaajan heikkouksia – Ingmar Bergman oli nero, mutta myös natsi ja seksiaddikti

Ruotsalainen dokumentti Ingmar Bergmanista on kaunistelematon ristivalotus poikkeuksellisesta ohjaajasta.

Dokumentti

Bergman – yksi vuosi, yksi elämä (Bergman – ett år, ett liv), ohjaus Jane Magnusson, 118 min, K12. ★★★★

Vuonna 1957 Ingmar Bergman täytti 39 vuotta. Sen vuoden kuluessa hän urakoi käsittämättömän määrän ohjauksia sekä valkokankaalle että teatteriin. Elokuvista valmistuivat Seitsemäs sinetti, Mansikkapaikka ja Elämän kynnyksellä. Hän oli jo saavuttanut kansainvälistä mainetta.